Diari Oficial de la Generalitat Valenciana


Sumari del DOGV 9265, del 27-01-2022 (2022/577)

CORRECCIÓ d'errades de l'Ordre 45/2021, de 28 de desembre, de la Conselleria d'Educació, Cultura i Esport, per la qual es convoca un procediment selectiu d'ingrés en el cos de Mestres i un procediment per a l'adquisició de noves especialitats per personal funcionari del mateix cos.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9265

Data del DOGV
:   27-01-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/577


Data del document
:   24-01-2022

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

CORRECCIÓ d'errades de l'Ordre 45/2021, de 28 de desembre, de la Conselleria d'Educació, Cultura i Esport, per la qual es convoca un procediment selectiu d'ingrés en el cos de Mestres i un procediment per a l'adquisició de noves especialitats per personal funcionari del mateix cos. [2022/577]  
Advertits errors en la publicació de l'ordre indicada (DOGV 9253, d'11 de gener), es corregeixen com segueix:  
 En la pàgina 1803, en la versió en valencià,  
On diu:  
«a) Sempre que es donen els requisits que estableix l'article 1.2-6 de la Llei 20/2017, de 28 de desembre, de la Generalitat, de taxes, es pot sol·licitar la devolució de la taxa pels mitjans telemàtics que s'indiquen en l'enllaç següent: http://www.ceice.gva.es/es/web/ensenanzas-regimen-especial/devolucio-taxes.»  
Ha de dir:  
«a) Sempre que es donen els requisits que estableix l'article 1.2-6 de la Llei 20/2017, de 28 de desembre, de la Generalitat, de taxes, es pot sol·licitar la devolució de la taxa pels mitjans telemàtics que s'indiquen en l'enllaç següent: https://atv.gva.es/es/dii-756-acces.»  
  
 En la pàgina 1811 s'afig:  
«6.5. L'ajornament de les proves previst en el paràgraf anterior també serà aplicable, en les mateixes condicions, en el cas excepcional de persones aspirants en situació de baixa, de confinament o d'hospitalització a causa de la covid-19, degudament justificada.»  
  
  
 En la pàgina 1812,  
En la base 7.1.1 s'afig el paràgraf:  
«Les persones aspirants que estiguen en possessió del certificat de capacitació d'ensenyament en valencià, però que no tinguen la certificació de nivell C1 de coneixements en valencià (JQCV) i suspenguen la prova extraordinària prevista, podran presentar com a requisit obligatori per a poder presentar-se a la convocatòria el certificat de capacitació d'ensenyament en valencià.»  
  
 En la pàgina 1815,  
On diu:  
«A.1.1) Les persones aspirants admeses en el procediment selectiu, així com les excloses que hagen interposat un recurs d'alçada pendent de resolució, hauran de presentar telemàticament la programació didàctica, l'elaboració de la qual s'ajustarà al que disposa l'annex III, a partir de l'endemà de la publicació de les llistes definitives de persones admeses i excloses i fins al dia 15 de juny de 2022.»  
Ha de dir:  
«A.1.1) Les persones aspirants admeses en el procediment selectiu, així com les excloses que hagen interposat un recurs d'alçada pendent de resolució, hauran de presentar telemàticament la programació didàctica, l'elaboració de la qual s'ajustarà al que disposa l'annex III, a partir de l'endemà de la publicació de les llistes definitives de persones admeses i excloses i fins al dia 22 de juny de 2022.»  
  
On diu:  
«Les persones que no hagen presentat la programació didàctica en el termini establit s'entendrà que renuncien a continuar el procés selectiu i perdran tots els drets derivats d'aquest.»  
Ha de dir:  
«Les persones que no hagen presentat la programació didàctica en el termini establit s'entendrà que renuncien a continuar el procés selectiu i perdran tots els drets derivats d'aquest, a excepció de l'entrada en borsa si compleixen els requisits generals i específics.»  
  
  
 En la pàgina 1818,  
On diu:  
«9. Superació de les fases d'oposició i concurs i agregació de puntuacions  
Resultaran seleccionades per a passar a la fase de pràctiques les persones aspirants que, una vegada ordenades segons la puntuació global de les fases d'oposició i concurs, tinguen un número d'ordre igual o menor al nombre de places assignades al seu tribunal.  
Per a l'obtenció de la puntuació global, els tribunals ponderaran en un 70 % la puntuació obtinguda en la fase d'oposició i en un 30 % la puntuació obtinguda en la fase de concurs. La puntuació global resultarà de la suma de les dues fases una vegada realitzades les ponderacions esmentades.»  
  
Ha de dir:  
«9. Superació de les fases d'oposició i concurs i agregació de puntuacions  
Resultaran seleccionades per a passar a la fase de pràctiques les persones aspirants que, una vegada ordenades segons la puntuació global de les fases d'oposició i concurs, tinguen un número d'ordre igual o menor al nombre de places assignades al seu tribunal.  
Per a l'obtenció de la puntuació global, els tribunals ponderaran en 2/3 la puntuació obtinguda en la fase d'oposició i en 1/3 la puntuació obtinguda en la fase de concurs. La puntuació global resultarà de la suma de les dues fases una vegada realitzades les ponderacions esmentades.»  
  
 En l'annex III, en les pàgines 1845 i 1846,  
On diu:  
«B. En Educació Primària, Educació Física, Música i Anglés, la programació s'ha de referir al desenvolupament del currículum vigent a la Comunitat Valenciana per a un any acadèmic en relació amb un curs d'Educació Primària, elegit per la persona candidata. Ha d'organitzar-se en un mínim de 15 unitats didàctiques, que han d'estar numerades.  
  
[...]  
C. En l'especialitat de Pedagogia Terapèutica, la programació ha de referir-se a la presentació d'un pla de suport per a un any acadèmic i un curs d'Educació Infantil o de Primària, elegit per la persona candidata, per a un supòsit concret d'entre els alumnes amb necessitat específica de suport educatiu, que haurà de basar-se en les necessitats dels alumnes, del centre i del context escolar. Ha d'organitzar-se en un mínim de 15 unitats didàctiques personalitzades sobre la base del currículum d'Educació Infantil o d'Educació Primària, preFerentment de les àrees instrumentals, que han d'estar numerades.  
  
D. En l'especialitat d'Audició i Llenguatge, la programació s'ha de referir a la presentació d'un programa per a l'adquisició i l'ús funcional de la comunicació, el llenguatge i la parla per a un any acadèmic i un curs d'Educació Infantil o de Primària, elegit per la persona candidata, per a un supòsit concret de l'alumnat amb necessitat específica de suport educatiu, del centre i del context escolar. Ha d'organitzar-se en un mínim de 15 unitats didàctiques, que han d'estar enumerades.»  
  
  
Ha de dir:  
«B. En Educació Primària, Educació Física, Música i Anglés, la programació s'ha de referir al desenvolupament del currículum vigent a la Comunitat Valenciana per a un any acadèmic en relació amb un curs d'Educació Primària, elegit per la persona candidata. Ha d'organitzar-se entre 10 i 15 unitats didàctiques, que han d'estar numerades.  
  
C. En l'especialitat de Pedagogia Terapèutica, la programació ha de referir-se a la presentació d'un pla de suport per a un any acadèmic i un curs d'Educació Infantil o de Primària, elegit per la persona candidata, per a un supòsit concret d'entre els alumnes amb necessitat específica de suport educatiu, que haurà de basar-se en les necessitats dels alumnes, del centre i del context escolar. Ha d'organitzar-se entre 10 i 15 unitats didàctiques, que han d'estar numerades, personalitzades sobre la base del currículum d'Educació Infantil o d'Educació Primària, preferentment de les àrees instrumentals, que han d'estar numerades.  
D. En l'especialitat d'Audició i Llenguatge, la programació s'ha de referir a la presentació d'un programa per a l'adquisició i l'ús funcional de la comunicació, el llenguatge i la parla per a un any acadèmic i un curs d'Educació Infantil o de Primària, elegit per la persona candidata, per a un supòsit concret de l'alumnat amb necessitat específica de suport educatiu, del centre i del context escolar. Ha d'organitzar-se entre 10 i 15 unitats didàctiques, que han d'estar numerades.»  
  
  
València, 24 de gener de 2022. El conseller d'Educació, Cultura i Esport: Vicent Marzà i Ibáñez.